 1 Ihe E Mere 29  Devid bụ eze wee gwa ọgbakọ ahụ dum, sị: Sọlọmọn nwa m, onye Chineke m họọrọ, bụ obere nwa, isi akabeghịkwa ya, ma ọrụ a dị ukwuu; nihi na nnukwu ụlọ a abụghị maka mmadụ, kama ọ bụ maka Jehova Chineke.Emewo m otú ike m hà nịkwadebe ọlaedo maka ihe ndị a ga-eji ọlaedo rụọ nụlọ Chineke, nakwa ọlaọcha maka ihe ndị a ga-eji ọlaọcha rụọ, nakwa ọla kọpa maka ihe ndị a ga-eji ọla kọpa rụọ, ígwè maka ihe ndị a ga-eji ígwè rụọ, nakwa osisi maka ihe ndị a ga-eji osisi rụọ; nkume ọnịks, tinyere nkume a ga-eji ụrọ siri ike doo, nakwa obere okwute ndị tụrụ àgwà, nakwa nkume ọ bụla dị oké ọnụ ahịa, nakwa nkume alabasta dị ukwuu.Ebe ihe metụtara ụlọ Chineke m masịrị m, m ka nwere ihe onwunwe pụrụ iche, ya bụ, ọlaedo na ọlaọcha; m na-enye ya maka ụlọ Chineke m ma e wezụga ihe niile m kwadebeworo maka ụlọ ahụ dị nsọ:puku talent ọlaedo atọ, bụ ọlaedo si Ofa, nakwa puku talent ọlaọcha asaa a nụchara anụcha, maka itechi ahụ ụlọ;ọlaedo bụ maka ihe ndị a ga-eji ọlaedo rụọ, ọlaọcha maka ihe ndị a ga-eji ọlaọcha rụọ nakwa maka ọrụ niile ndị omenkà ga-arụ. Ònye nime unu na-ewepụta onwe ya iwetara Jehova onyinye taa?Ndị isi ọnụmara dị iche iche na ndị isi nke ebo dị iche iche nIzrel na ndị isi nke otu puku otu puku ndị agha na ndị isi nke otu narị otu narị ndị agha na ndị isi na-ahụ maka ọrụ eze wee wepụta onwe ha.Ha wee nye ọlaedo ruru puku talent ise na puku ego darik iri na ọlaọcha ruru puku talent iri na ọla kọpa ruru puku talent iri na asatọ na ígwè ruru otu narị puku talent maka ozi a ga-eje nụlọ ezi Chineke.Ndị nwere nkume nyere ha ka e debe ha nụlọ nkwakọba akụ nke dị nụlọ Jehova, nke Jehayel onye si nagbụrụ Geshọn na-elekọta.Ìgwè mmadụ ahụ wee ṅụrịa ọṅụ nihi onyinye afọ ofufo ha nyere, nihi na ha ji obi zuru ezu nye Jehova onyinye afọ ofufo; ọbụna Devid bụ eze ṅụrịrị ọṅụ nke ukwuu.Devid wee gọzie Jehova nihu ọgbakọ ahụ dum, Devid wee sị: Ka gị onwe gị, Jehova bụ Chineke Izrel bụ nna anyị, bụrụ onye a gọziri agọzi malite na mgbe ebighị ebi ruo mgbe ebighị ebi.Jehova, gị onwe gị nwe ịdị ukwuu na ike na ịma mma na ebube na nsọpụrụ; nihi na ihe niile dị neluigwe na nelu ụwa bụ nke gị. Jehova, Onye na-emekwa onwe ya ka ọ dị elu dị ka onyeisi nke mmadụ niile, ọ bụ gị nwe alaeze.Akụnụba na ebube si naka gị, ọ bụkwa gị na-achị ihe niile; ike na ịdị ukwuu dị naka gị, ikike ime ka a dị ukwuu na inye mmadụ niile ume dịkwa naka gị.Ugbu a, Chineke anyị, anyị na-ekele gị ma na-eto aha ọma gị.Ma, ònye ka m bụ, ole ndị ka ndị m bụkwa, nke na anyị nwere ike inye onyinye afọ ofufo dị otú a? Nihi na ihe niile si naka gị, ọ bụkwa naka gị ka anyị nwetara ihe anyị nyere gị.Nihi na nihu gị, anyị bụ ndị mbịarambịa na ndị ọbịa dịkwa ka ndị nna nna anyị niile. Ụbọchị ndụ anyị nelu ụwa dị ka onyinyo, olileanya adịghịkwa.Jehova bụ Chineke anyị, ihe a dum anyị kwadebere iji wuoro gị ụlọ maka aha nsọ gị si naka gị, ha dum bụ nke gị.Chineke m, amaara m nke ọma na ị bụ onye na-enyocha obi, nakwa na ịkwụwa aka ọtọ na-atọ gị ụtọ. Mụ onwe m ji obi ziri ezi nye ihe ndị a niile nafọ ofufo, obi dịkwa m ụtọ ịhụ ndị gị bịara ebe a ka ha na-enye gị onyinye nafọ ofufo.Jehova bụ Chineke Ebreham, Aịzik na Izrel bụ ndị nna nna anyị, biko, mee ka ihe a bụrụ ọchịchọ obi ndị gị ruo mgbe ebighị ebi, meekwa ka obi ndị gị dịrị nebe ị nọ.Nyekwa Sọlọmọn nwa m obi zuru ezu iji na-edebe ihe i nyere niwu, ihe àmà gị na ụkpụrụ gị, nakwa iji na-eme ihe niile, nakwa iji wuo nnukwu ụlọ a nke m meworo nkwadebe maka ya.Devid wee gaa nihu ịgwa ọgbakọ ahụ dum, sị: Ugbu a, gọzienụ Jehova bụ Chineke unu. Ọgbakọ ahụ dum wee gọzie Jehova bụ Chineke ndị nna nna ha, hulatakwa kpọọrọ Jehova isiala, kpọọkwara eze.Ha wee na-achụrụ Jehova àjà nkịtị, na-achụkwara Jehova àjà nsure ọkụ nechi ya, ya bụ, otu puku oké ehi, otu puku ebule, otu puku ụmụ ebule, na àjà ihe ọṅụṅụ ha, chụọkwa ọbụna àjà dị ukwuu maka Izrel dum.Ha wee jiri oké ọṅụ na-eri ihe ma na-aṅụ ihe ọṅụṅụ nihu Jehova nụbọchị ahụ; ha wee mee Sọlọmọn nwa Devid eze nke ugboro abụọ, tee ya mmanụ maka Jehova ka ọ bụrụ onye ndú, teekwa Zedọk mmanụ ka ọ bụrụ onye nchụàjà.Sọlọmọn wee malite ịnọkwasị nocheeze Jehova dị ka eze nọnọdụ Devid nna ya, o nwekwara ihe ịga nke ọma, ndị Izrel dum na-erubekwara ya isi.Ndị isi niile na ndị dike nakwa ụmụ niile Eze Devid mụrụ doro onwe ha nokpuru Sọlọmọn bụ eze.Jehova wee na-eme ka Sọlọmọn dị nnọọ ukwuu nanya Izrel dum, meekwa ka o nwee ebube nke ọ na-enwebeghị eze ọ bụla chịrị Izrel tupu ya onwe ya nwere ụdị ya.Ma Devid nwa Jesi chịrị Izrel dum;ụbọchị ọ chịrị Izrel dị afọ iri anọ. Ọ chịrị afọ asaa na Hibrọn, chịakwa afọ iri atọ na atọ na Jeruselem.O wee nwụọ mgbe o mere ezigbo agadi, ụbọchị ndụ ya na akụnụba na otuto jukwara ya afọ; Sọlọmọn nwa ya wee malite ịchị nọnọdụ ya.Ma ihe ndị metụtara Devid bụ eze, ma ndị mbụ ma ndị ikpeazụ, e dere ha nokwu Samuel onye ọhụ ụzọ nakwa nokwu Netan onye amụma nakwa nokwu Gad onye ọhụụ,tinyere ọbụbụeze ya dum na ike ọ kpara na ihe ndị mere noge ọ nọ ndụ nakwa nIzrel na alaeze niile nke ala dị iche iche. 